Diari Oficial de la Generalitat Valenciana


Sumari del DOGV 9458, del 27-10-2022 (2022/9597)

ACORD de 14 d'octubre de 2022, entre la Conselleria de Participació, Transparència, Cooperació i Qualitat Democràtica i la Vicepresidència Segona i Conselleria d'Habitatge i Arquitectura Bioclimàtica, per a exercir les tasques corresponents a l'oficina de supervisió de projectes i unitat encarregada del seguiment i execució ordinària del contracte d'obra durant les fases de redacció de projecte, d'execució, recepció i liquidació de l'obra de rehabilitació i millora de l'eficiència energètica de l'edifici de sanitat exterior a Alacant per a seu de l'Institut Valencià de la Memòria Democràtica, els Drets Humans i les Llibertats Públiques, finançat amb fons del Pla de recuperació, transformació i resiliència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9458

Data del DOGV
:   27-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9597


Data del document
:   14-10-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Acord

Descriptors 

:   * Conselleria de Participació, Transparència, Cooperació i Qualitat Democràtica

ACORD de 14 d'octubre de 2022, entre la Conselleria de Participació, Transparència, Cooperació i Qualitat Democràtica i la Vicepresidència Segona i Conselleria d'Habitatge i Arquitectura Bioclimàtica, per a exercir les tasques corresponents a l'oficina de supervisió de projectes i unitat encarregada del seguiment i execució ordinària del contracte d'obra durant les fases de redacció de projecte, d'execució, recepció i liquidació de l'obra de rehabilitació i millora de l'eficiència energètica de l'edifici de sanitat exterior a Alacant per a seu de l'Institut Valencià de la Memòria Democràtica, els Drets Humans i les Llibertats Públiques, finançat amb fons del Pla de recuperació, transformació i resiliència. [2022/9597]  
  
  
D'una part, Rosa Pérez Garijo, consellera de Participació, Transparència, Cooperació i Qualitat Democràtica, en virtut del que es disposa en el Decret 6/2019, de 17 de juny, del president de la Generalitat, pel qual es nomena les persones titulars de les vicepresidències i les conselleries.  
D'una altra, Héctor Illueca Ballester, vicepresident segon i conseller d'Habitatge i Arquitectura Bioclimàtica, en virtut del que es disposa en el Decret 6/2019, de 17 de juny, del president de la Generalitat, pel qual es nomena les persones titulars de les vicepresidències i les conselleries.  
  
  
EXPOSEN  
  
I. Que, de conformitat amb el Decret 5/2019, de 16 de juny, del president de la Generalitat, pel qual es determina el nombre i la denominació de les conselleries, i les seues atribucions, s'assignen a la Conselleria de Participació, Transparència, Cooperació i Qualitat Democràtica les competències en matèria de participació ciutadana, transparència, responsabilitat social, foment de l'autogovern i cooperació al desenvolupament.  
II. Que, segons el que es disposa en el Decret 5/2019, de 16 de juny, del president de la Generalitat, pel qual es determina el nombre i la denominació de les conselleries, i les seues atribucions, s'assignen a la Vicepresidència Segona i Conselleria d'Habitatge i Arquitectura Bioclimàtica, les competències en matèria d'habitatge, i de regeneració urbana i sostenibilitat energètica residencial.  
III. Que és objectiu prioritari de la Conselleria de Participació, Transparència, Cooperació i Qualitat Democràtica continuar amb l'impuls en les diferents competències assignades a aquesta conselleria, en matèria de participació ciutadana, transparència, responsabilitat social, foment de l'autogovern, cooperació al desenvolupament i qualitat democràtica, i més concretament les encomanades, a través del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, a la Direcció General de Qualitat Democràtica, Responsabilitat Social i Foment de l'Autogovern, en matèria de qualitat democràtica, responsabilitat social, desenvolupament de l'autogovern i recuperació del dret foral civil valencià; recuperació, protecció i conservació de la memòria democràtica i reconeixement i reparació de les víctimes recollides en la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana.  
  
IV. Que la Conselleria de Participació, Transparència, Cooperació i Qualitat Democràtica manca dels mitjans tècnics idonis per a desenvolupar els treballs que es pretenen escometre corresponents al Servei de Supervisió de Projectes i unitat encarregada del seguiment i execució ordinària del contracte d'obra durant les fases de redacció de projecte, d'execució, recepció i liquidació de la rehabilitació i millora de l'eficiència energètica de l'edifici de sanitat exterior a Alacant per a seu de l'Institut Valencià de la Memòria Democràtica, els Drets Humans i les Llibertats Públiques (d'ara en avant, IVMD), finançat amb Fons del Pla de recuperació, transformació i resiliència. En concret, el finançament s'emmarca dins del Pla d'impuls a la recuperació d'edificis públics-C02.I05 (d'ara en avant, PIREP) destinat a les comunitats/ciutats autònomes per a la realització d'actuacions de rehabilitació sostenibles d'edificis de titularitat pública i d'ús públic.  
  
La rehabilitació i millora de l'eficiència energètica de la seu de l'IVMD es troba dins de les actuacions previstes en el conveni, subscrit el 30 de desembre de 2021, entre el Ministeri de Transports, Mobilitat i Agenda Urbana i la Comunitat Autònoma Valenciana, per a l'execució del Programa d'impuls a la rehabilitació d'edificis públics, i en particular dins de l'actuació, 10F128 (Rehabilitació i eficiència energètica de la Seu de l'IVMD).  
Amb data 27 de juliol de 2022 s'ha formalitzat amb TRAGSATEC l'encàrrec d'assistència tècnica per a la redacció dels projectes bàsic, d'execució i d'activitat; estudi de seguretat i salut; suport a la supervisió del projecte i assessorament a l'òrgan de contractació; direcció d'obra (direcció d'obra i direcció d'execució material; coordinació de seguretat i salut i liquidació per a les obres de rehabilitació i millora de l'eficiència de l'IVMD. Les activitats tècniques que són objecte de l'encàrrec es corresponen amb necessitats de caràcter circumstancial, no permanents, tenint un caràcter merament instrumental i en cap cas es contempla la realització de les funcions que suposen la participació directa en l'exercici de les potestats públiques o en la salvaguarda dels interessos generals de l'administració autonòmica o els seus poders adjudicadors.  
  
V. Mitjançant Ordre 1/2022, de 5 d'abril, de la consellera de Participació, Transparència, Cooperació i Qualitat Democràtica, es modifica l'Ordre 1/2021, de la consellera de Participació, Transparència, Cooperació i Qualitat Democràtica, per la qual es desenvolupa el Decret 179/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Participació, Transparència, Cooperació i Qualitat Democràtica. Aquesta ordre ha previst en la seua estructura orgànica una unitat administrativa pròpia que tinga encomanades les funcions inherents a les unitats de supervisió de projectes, establides en la legislació de contractes de les administracions públiques. Atesa la urgència per a l'inici de l'execució de l'obra i pendents de les actuacions que siguen procedents en relació amb la creació i provisió reglamentària del nou lloc de treball, Servei de Supervisió de Projectes, d'acord amb la normativa vigent en matèria de funció pública, i per raons d'eficàcia, s'ha considerat oportú encomanar la seua realització a la Vicepresidència Segona i Conselleria d'Habitatge i Arquitectura Bioclimàtica, que disposa de personal qualificat per a dur a terme els treballs assenyalats.  
  
VI. Que, de conformitat amb l'article 11 de la Llei 40/2015, d'1 d'octubre, de règim jurídic del sector públic, la realització d'activitats de caràcter material o tècnic de la competència dels òrgans administratius o de les entitats de dret públic podrà ser encomanada a altres òrgans o entitats de dret públic de la mateixa o de diferent administració, sempre que entre les seues competències estiguen aqueixes activitats, per raons d'eficàcia o quan no es posseïsquen els mitjans tècnics idonis per al seu acompliment.  
VII. Que, d'acord amb les anteriors consideracions, mitjançant el present acord la Conselleria de Participació, Transparència, Cooperació i Qualitat Democràtica, encarrega per raons d'eficàcia i no possessió de mitjans tècnics idonis, la realització de les tasques necessàries de caràcter material, tècnic o de serveis corresponents al Servei de Supervisió de Projectes i unitat encarregada del seguiment i execució ordinària del contracte d'obra, sense perjudici de les atribuïdes a la Direcció Facultativa de les obres com a responsable del contracte durant les fases de redacció del projecte, execució, recepció i liquidació de les obres de rehabilitació i millora de l'eficiència energètica de l'edifici de sanitat exterior a Alacant per a seu de l'Institut Valencià de la Memòria Democràtica, els Drets Humans i les Llibertats Públiques. L'encàrrec de gestió no suposa cessió de la titularitat de la competència ni dels elements substantius del seu exercici, sent responsabilitat de l'òrgan o entitat que l'encarrega dictar quants actes o resolucions de caràcter jurídic donen suport o en els quals s'integre la concreta activitat material objecte d'encàrrec.  
En tot cas, l'entitat o òrgan encomanat tindrà la condició d'encarregat del tractament de les dades de caràcter personal als quals poguera tindre accés en execució de l'encàrrec de gestió, i hi serà aplicable el que es disposa en la normativa de protecció de dades de caràcter personal.  
El present encàrrec no té naturalesa contractual ja que l'execució no comporta cap contraprestació per a la conselleria encomanada. En aquest sentit, les despeses derivades de les possibles contractacions que es realitzen en el desenvolupament de l'encàrrec seran a càrrec de la conselleria que efectua l'encàrrec.  
Per raó de tot el que antecedeix, i de conformitat amb el mencionat article 11 de la Llei 40/2015, les parts subscriuen el present acord.  
  
Primer. Objecte de l'encàrrec  
L'objecte del present encàrrec és la realització de les activitats de caràcter material, tècnic o de serveis corresponents al Servei de Supervisió i unitat encarregada del seguiment i execució ordinària del contracte d'obra, sense perjudici de les atribuïdes a la Direcció Facultativa de les obres com a responsable del contracte d'obra durant les fases de redacció del projecte, execució, recepció i liquidació de les obres de rehabilitació i millora de l'eficiència energètica de l'edifici de sanitat exterior a Alacant per a seu de l'Institut Valencià de la Memòria Democràtica, els Drets Humans i les Llibertats Públiques, que la Vicepresidència Segona i Conselleria d'Habitatge i Arquitectura Bioclimàtica prestarà a la Conselleria de Participació, Transparència, Cooperació i Qualitat Democràtica.  
Les activitats objecte del present encàrrec es materialitzaran en la següent clàusula, i s'ajustaran a la planificació que s'establirà de comú acord.  
  
Segon. Activitats encomanades  
Les activitats encomanades són, en relació amb la redacció del projecte i execució de l'obra corresponent a la rehabilitació i millora de l'eficiència energètica de l'edifici de sanitat exterior a Alacant per a seu de l'Institut Valencià de la Memòria Democràtica, els Drets Humans i les Llibertats Públiques i, si és el cas, les seues modificacions:  
  
- Labors pròpies del Servei de Supervisió de Projectes:  
a) Verificació de les disposicions de caràcter legal o reglamentari, així com de la normativa tècnica que siga aplicable a cada tipus d'avantprojectes, projectes d'obra i modificacions d'aquests, si és el cas, la supervisió dels quals exigisca la legislació vigent o instruccions dictades que foren aplicables.  
b) Examinar que els preus dels materials i de les unitats d'obra són els adequats per a l'execució del contracte en la previsió establida en l'article 102 i concordants de la Llei 9/2017, de 8 de novembre, de contractes del sector públic.  
c) Verificar que el projecte conté l'estudi de seguretat i salut o, si és el cas, l'estudi bàsic de seguretat i salut.  
d) Obtindre els aclariments, ampliacions de dades o estudis, o rectificacions que creguen oportunes al projecte d'obra i, si és el cas, a la modificació d'aquest, vetlant per l'esmena dels defectes observats.  
  
- Labors d'unitat encarregada del seguiment i execució ordinària del contracte:  
a) La verificació del compliment en el projecte del programa de necessitats establit en la contractació de l'encàrrec a mitjà propi.  
b) L'assistència i assessorament per a la subscripció de l'acta de replanteig.  
c) El seguiment, inspecció i control de l'execució de les obres i de la direcció d'obra.  
d) La comprovació de la inversió i revisió de les certificacions d'obra i factures d'honoraris per a la seua tramitació.  
e) Assistir i assessorar en l'acte de recepció de l'obra.  
  
Tercer. Actes i resolucions  
De conformitat amb el que es disposa en l'article 11 de la Llei 40/2015, d'1 d'octubre, de règim jurídic del sector públic, els actes i resolucions que hagen de dictar-se respecte a les matèries a què es refereix l'apartat anterior, s'adoptaran per l'òrgan competent de la Vicepresidència Segona i Conselleria d'Habitatge i Arquitectura Bioclimàtica.  
  
  
Quart. Contractació i el règim econòmic  
Correspon a la persona titular de la Conselleria de Participació, Transparència, Cooperació i Qualitat Democràtica, dins dels límits legals pressupostaris, exercir les facultats ordinàries en matèria de contractació per a la rehabilitació i millora de l'eficiència energètica de l'edifici de sanitat exterior a Alacant per a seu de l'Institut Valencià de la Memòria Democràtica, els Drets Humans i les Llibertats Públiques i disposar les despeses derivades de la seua execució, dins dels límits legals i pressupostaris, d'acord amb el que es disposa en l'article 28 de la Llei 5/1983, de 30 de desembre, de Govern Valencià.  
  
Correspon també a la persona titular de la Conselleria de Participació, Transparència, Cooperació i Qualitat Democràtica, dins dels límits legals i pressupostaris, l'abonament de les dietes i disposició de les despeses que puguen derivar-se de les tasques objecte del present encàrrec de gestió, amb càrrec a la caixa fixa de la Sotssecretaria estimades en un import de 1.000,00 ?, per a l'exercici 2022 i 900.00 ?, per a l'exercici 2023, condicionat a l'existència de crèdit adequat i suficient en el pressupost de la Generalitat amb càrrec a l'exercici 2023.  
  
Així mateix, tal com estableix l'article 59.1 de la Llei 1/2015, de 6 de febrer, d'hisenda pública, del sector públic instrumental i de subvencions, té assignades les funcions d'autoritzar les despeses i efectuar la disposició de crèdit dels serveis propis al seu càrrec; a més, li correspon reconéixer les obligacions i proposar a la persona titular de la conselleria amb competència en matèria d'hisenda l'ordenació dels corresponents pagaments, competències que han sigut delegades a la Sotssecretària de la Conselleria de Participació, Transparència, Cooperació i Qualitat Democràtica mitjançant la Resolució de 17 de febrer de 2021.  
  
Els deutes que es pogueren adquirir amb terceres persones físiques o jurídiques a conseqüència de l'execució de l'encàrrec seran a càrrec del pressupost de la Conselleria de Participació, Transparència, Cooperació i Qualitat Democràtica.  
  
Cinqué. Coordinació  
La coordinació de les actuacions derivades del present encàrrec es durà a terme a través de les sotssecretaries de la Conselleria de Participació, Transparència, Cooperació i Qualitat Democràtica i de la Vicepresidència Segona i Conselleria d'Habitatge i Arquitectura Bioclimàtica.  
  
Sisé. Vigència  
El present acord farà efecte des de l'endemà de la publicació en el Diari Oficial de la Generalitat Valenciana i fins a la devolució de la garantia definitiva de l'obra, una vegada transcorregut el termini de garantia de la mateixa i aprovada la liquidació de contracte d'obra, si no resultaren responsabilitats o fins a la revocació expressa del present encàrrec, llevat que es produïren circumstàncies que en feren impossible o innecessària l'execució, i en aquest cas quedarà sense efectes.  
Per al cas de modificació del present acord, es requerirà acord unànime de totes dues parts.  
El present acord podrà resoldre's per les següents causes:  
1. Pel transcurs del termini de vigència de l'acord.  
2. Per acord unànime de tots els signants.  
3. Per l'incompliment de les obligacions i compromisos assumits per part d'algun dels signants.  
4. Per decisió unilateral d'una de les parts, mitjançant comunicació expressa per escrit a l'altra part, amb una antelació mínima de dos mesos a la data en què vaja a donar-ho per conclòs.  
5. Per la constitució i cobertura de personal suficient de l'oficina de Supervisió de Projectes pròpia.  
6. En qualsevol cas, la resolució anticipada no afectarà les activitats en curs, les quals es continuaran desenvolupant de conformitat amb el que s'estableix en aquest acord.  
7. Per qualsevol altra causa de les previstes en les lleis.  
  
Seté. Publicitat  
L'encàrrec de gestió es publicarà en el Diari Oficial de la Generalitat Valenciana, de conformitat amb el que es disposa en l'article 11.3 de la Llei 40/2015, d'1 d'octubre, de règim jurídic del sector públic.  
  
València, 14 d'octubre de 2022  
  
El vicepresident segon i conseller d'Habitatge i Arquitectura Bioclimàtica,  
Héctor Illueca Ballester  
  
La consellera de Participació, Transparència, Cooperació i Qualitat Democràtica  
Rosa Pérez Garijo